Nuusbrief 8 Sept. 2017 | Laerskool Jan van Riebeeck
8 Sep, 2017 | Nuusbrief |
Vrydag, 8 September 2017 Skaakwedstryd teen Weizmann (Weg)
Saterdag, 9 September 2017 WOW Spelfees-Nasionale Kompetisie
Saterdag, 9 September 2017 Dapper Stappers
Saterdag, 9 September 2017 Eisteddfod – sang
Dinsdag, 12 September 2017 Juf. Trix v d Vyver verjaar
Donderdag, 14 September 2017 Wisk.Kompetisie te Melkbos
Vrydag, 15 September 2017 Skaakwedstryd teen Highlands (Tuis)
Saterdag, 16 September 2017 Eisteddfod
Maandag, 18 September 2017 Konsert (kleedrepitisie)
Dinsdag, 19 September 2017 Konsert tot Vrydag 22 September
Nasionale Braaidag: Sondag 24 September
Ons wil alle ouers en kinders uitnooi om nasionale braaidag saam met ons op die Conradieveld te vier!… dan kan ons ook sommer lekker nabetragting hou oor ons pas afgelope konsert…. en die lekkerste van hierdie dag is dat die volgende dag, nl. Maandag 25 September, ‘n vakansiedag is! Ons sal sorg dat daar genoeg braaidromme, hout en blitz is, die res moet u self saambring. Dit is natuurlik heeltemal GRATIS!
Twee van ons leerders, nl. Layla Erasmus en Mia Vorster, het verlede naweek tydens die WP-Kampioenskappe uistekend gevaar en is gekies om gedurende die Oktobervakansie aan die SA-Kampioenskappe in Pretoria te gaan deelneem. Baie geluk julle en ons hou styf duimvas dat julle daar ook goed sal vaar!
Pierre Botha, een van ons Gr. 7-leerders het verlede Saterdag, tydens die Clifton Surf Lewensreddingsklub se toekenningseremonie uitstekend gevaar:
* “Nipper of the Year” o/13
* “Spirit of Clifton” (Asook mees uitstaande o/13 seun)
* “Top Point Scorer” o/13
Hy het ook verlede Sondag aan die Clifton 1 myl (1,6km) “oop water swem” deelgeneem en ‘n 2de plek behaal…. (Die temperatuur van die water was 14°C)
Vir u gerief heg ons die volgende persone se e-posadres aan:
RUGBY + ATLETIEK
Rachè de Goede
(GEBOUE EN TERREIN)
LJ le Roux
Boomplantdag het op ’n goeie noot afgesluit, ten spyte van die gure weer. Die Groote Kerk Kaapstad het ’n ruim skenking van 16 hoë Ficus-bome aan die Laerskool gemaak, en die terreinpersoneel het hard gewerk om die bome na die skool te karwei en 16 diep gate te grawe. Dit gaan ’n pragtige heining in Kloofstraat vorm, in die area voor die boomhuis. Sodra hierdie bome aangepas het in hul nuwe omgewing, sal dit nie net die Graad 1 & 2’s en nasorgkinders se speelgrond meer privaat maak nie, maar ook ’n rustige oase in die middel van ’n besige straat skep.
Dankie aan ons terreinpersoneel wat altyd gewillig is om hard te werk om ons terrein te verbeter.
Sport- en kultuurfoto’s (datum verskuif)
Die sport-en kultuurfoto’s, die Beheerraad- en OOV-foto’s se aanvanklike datum verskuif nou na Woensdag, 18 Oktober.
Foto’s wat geneem word, is: Leerderraad, Bib monitors, SO Redaksie, Jnr en Snr koor, Musiek, WP Kleure, Eisteddfod – medaljewenners, Landloop, Moderne dans, Dapperstappers, Swem, Atletiek,Tennisspan, Skaakspan, Gr 7, Jnr en Sen Drama, Rugby, Krieket, Netbal en Wiskunde-groep. Leerders moet die korrekte sportdrag saambring. (LW. Swemfoto – sweetpakke, Dansfoto in dansklere.)
Leerders vanaf graad 1 tot graad 7 kan `n onderwyser nomineer wat vir hul uitstaan met baie spesiale eienskappe. Hierdie onderwyser kom dan in aanmerking by die WKOD vir `n toekenning as: Onderwyser van die Jaar.
Leerders kan `n inskrywingsvorm by mev. J.C. Smit kom afhaal en voltooi. Sy sal hul ook bystaan met die inskrywing. `n Baie belangrike vereiste wat leerders moet onthou, is dat daar `n tekening op `n A4-papier of `n video-opname van die betrokke onderwyser, bygevoeg moet word. Die sluitingsdatum is 24 September.
Bacchus Nel & Rikku Lätti tree op by The Vic
Was jy al by The Vic, ‘n nuwe kuierplek bo in Kloofstraat (oorkant die hoërskool)? Jurie Blomerus, Noah se pa, nooi alle Jannies-ouers om Sondagmiddag in te loer vir ‘n dag van goeie musiek, heerlike dun-kors pizza en ‘n wye verskeidenheid boetiek-biere. Bacchus Nel en Rikku Lätti (ook ‘n Jannies-ouer) tree op en die dag beloof om groot pret te wees vir die hele gesin.
Waar: The Vic Bar, 84 Kloofstraat, Tamboerskoof (oorkant die Hoërskool)
Wanneer: Sondag 10 September om 15:00
THE BOOK PEOPLE, Woensdag 27 & Donderdag 28 September in die biblioteek. Kom ondersteun ons asseblief.
Woord van die Week nr 62
Wenner: Johan de Villiers (Gr.5vdB)
Definisie: verdrietig, neerslagtig
Sin: Ek voel baie mistroostig oor my Wiskunde-punte.
Uitslae: Eisteddfod Sang
Ons kinders het Saterdag deelgeneem aan die Kaapse Afrikaanse Eisteddfod se Junior Sangafdeling en uitstekend gevaar.Baie geluk!!!
Kerala Allewall 84% en 85%
Chrystal Conradie 85% en 85%
Sofia Newton 84% en 88%
Elsabe Scholtz 81% en 84%
Alexander Uhlig 84% en 90%
Mia Symington 80% en 85%
Heloise Strauss 85% en 90%
Emma Liebenberg 87% en 88%
Mieke Hertzog 83% en 86%
Sebastiaan Boshoff 88% en 90%
Stephan le Roux 84% en 85%
Erin Holleman 88% en 90%
Benke Grobler, een van ons nuwe leerders, het in die vorige swemseisoene erkenning gekry by NTS (Gauteng Swem) vir sy swemprestasie. Benke het die NTS 200m borsslag rekord gebreek, asook die NTS Excellence Award ontvang vir die swemmer met die beste optrede in sy ouderdomsgroep, gebaseer op die Hy-tek enkel jaarpunte by SA Junior Nationals. Dit is met trots dat ons Benke gelukwens met sy prestasie.
Saterdag het ons die rugbyseisoen afgesluit met ‘n sewes toernooi op die Conradieveld. Ses skole het aan die toernooi deelgeneem. Dit was ‘n heerlike dag en ons spanne het baie goed gedoen.
Die 0/11’s het al 5 van hulle wedstryde gewen en die dag onoorwonne afgesluit.
Die 0/13’s het 3 gewen en 2 verloor.
Dit was lekker om die veggees in ons spelers te sien. Teen spanne waar spelers amper twee keer so groot soos ons spelers was, het hulle elke wedstryd net hul bes gegee. ‘n Spesiale woord van dank aan Esna wat die eetgoed vir ons gereël het, Hannes en sy span wat seker gemaak het als is betyds opgeslaan en als weer netjies gebêre het, juf. Hanekom en ons ouers wat die snoepie so goed hanteer het, mnr. Lilly wat op die dag ons kommentator was en mnr. Hanekom wat al die reëlings getref het om die dag ‘n groot sukses te maak. Dit was ‘n lang seisoen en ons wil vir elke ouer dankie sê, of dit met vervoer was, verversings of ondersteuning, ons waardeer dit baie.
Dankie aan elke rugbyspeler wat elke wedstryd net sy beste gegee het. Ons sien nou al uit na volgende jaar se seisoen.
Skaakuitslae 1 September 2017
Ons skaakspan is Vrydag, 1 September, direk na skool, met groot opwinding na Kampsbaai toe, waar ons teen Phyllis Jowel skaak gespeel het. Ons skaakspelers het elke beweging haarfyn beplan en ‘n groot oorwinning van 5-3 behaal. Geluk Jannies!
PreviousVerskuiwing van datum
Donderdag, 29 Junie 2017
Nuusbrief 2 Maart 2017
Nuusbrief 3 November 2016
Nuusbrief 14 Januarie 2016